Аԥсны аԥхынраз аԥсшьараз заанаҵтәи аҿаҵарақәа 40% ихалеит
© Sputnik Томас ТхайцукОтдых туристов в Абхазии
© Sputnik Томас Тхайцук/
Урыстәылатәи атуроператорцәа аԥхын аԥсшьараз заанаҵы апутиовкақәа рыҭира иалагеит.
АҞӘА, ԥхынҷкәын 20 – Sputnik. Аԥсныҟа апутиовкақәа рыҭира маншәаланы ихацыркхеит, заанаҵтәи аҿаҵарақәа 40% ихалеит ҵыԥхтәи ԥхынҷкәын иаҿырԥшны. Абри атәы арадио Sputnik иазеиҭеиҳәеит Урыстәыла атуроператорцәа р- Ассоциациа ахада ихаҭыԥуаҩ Сергеи Ромашкин.
"2021 шықәса ԥхынҷкәын иаҿырԥшны 35-40% аҭирақәа халеит. Ииасыз ашықәс азы акоронавирус иахҟьаны аҭирақәа каҳан иҟан. Аԥкрақәа алалагалан. Аԥсны аԥкрақәа ыҟамызт, аха Краснодартәи атәылаҿацә аҿы QR-код ада ԥсшьара ҟаломызт", - иҳәеит иара.
Ромашкин иазгәеиҭеит Аԥсны Ҟрыми Краснодартәи атәылаҿацәи раасҭа еиҳа аҭаххара шамоу.
"Аԥсны апутиовкақәа 15-16% еиҳа рыхәԥсақәа еиҵоуп. Сынтәеиԥш 2023 шықәсазгьы усеиԥш иҟалоит ҳәа агәаанагара ҳамоуп. Аха убри аан ажәабыжь бааԥсны иҟоу зехьынџьара ахәқәа ахьыҳаракхаз ауп. Атуризм аекономика иахәҭакуп. Ахәқәа шьаҭанкыла ианрыцло аԥсшьаҩы дыздызкыло аотельқәагьы рыхәқәа ирыцырҵар акәхоит. Макьаназ 8-10 процент роуп иахьынӡашьҭыху ", - иҳәеит иара.
19 Ԥхынҷкәын 2022, 13:00
Ромашкин иажәақәа рыла сынтәа шамахамзар апутиовкақәа зегь ҭиин.
"Аотельқәа ркатегориақәеи рыхәԥсақәеи ирыҿмырԥшкәа иҭәын. Аԥсшьарҭа ҭыԥ ҿыцқәа аҭахуп. Ҳәарада, заҟа аҭаху аҟара иҳадыргалаша зынаӡом",- иҳәеит иара.
Ромашкин иазгәеиҭеит атуристцәа ахатә секторгьы шгәыгәҭармыжьша, уа адгаларақәа еиуеиԥшым азыҳәақәа ирықәшәо иҟоуп.